Paagal गाने पर शाहरुख खान और काजोल ने किया जबरदस्त डांस, Video देख करण जौहर ने यूं दिया रिएक्शन...  
बादशाह के गाने पर शाहरुख खान और काजोल ने किया डांस
'पागल' पर शाहरुख खान और काजोल का वीडियो हुआ वायरल
शाहरुख खान और काजोल का यह डांस देखकर रह जाएंगे हैरान
बॉलीवुड के मशहूर सिंगर और रैपर बादशाह (Badshah) ने अपने नए सॉन्ग 'पागल (Paagal)' से पूरी म्यूजिक इंडस्ट्री को हिला कर रख दिया है. पागल (Paagal)' के जरिए बादशाह (Badshah) ने ना केवल अपने फैंस को खुश किया है, बल्कि एक जबरदस्त विश्व रिकॉर्ड भी बनाया है. अपने गाने के जरिए बादशाह (Badshah) ने कोरियन बैंड बीटीएस को भी पीछे छोड़ दिया. लेकिन हाल ही में बादशाह ने 'पागल (Paagal)' सॉन्ग के साथ एक नया एक्सपेरिमेंट किया है. इस एक्सपेरिमेंट में बादशाह ने अपने गाने को करण जौहर की फिल्म 'कभी खुशी कभी गम' के गाने 'बन्नो की सहेली' से जोड़ा है, जो कि देखने में काफी मजेदार लग रहा है. 
So we somehow managed to get @iamsrk and @kajol to do another video for PAAGAL. Lol dekho aur bataao kaisa lagaa 
A post shared by  BADSHAH (@badboyshah) on Jul 12, 2019 at 3:25am PDT

बादशाह (Badshah) ने  'पागल (Paagal)' सॉन्ग का यह एक्सपेरिमेंट अपने सोशल मीडिया एकाउंट के जरिए शेयर किया. वीडियो देखकर ऐसा लग रहा मानो शाहरुख खान (Shah Rukh Khan) और काजोल (Kajol) गाने के म्यूजिक और लीरिक्स पर ही डांस कर रहे हों. 'पागल' सॉन्ग के इस वीडियो को अपने सोशल मीडिया हैंडल से शेयर करते हुए बादशाह ने लिखा 'पागल के एक और वीडियो में के लिए हमने कैसे भी काजोल और शाहरुख खान को मना ही लिया...लॉल देखो और बताओ कैसा लगा?' 

इन सबमें खास बात यह रही कि बादशाह (Badshah) का यह वीडियो देखकर खुद करण जौहर ने भी काफी जबरदस्त रिएक्शन दिया. करण जौहर ने आंखो में हार्ट वाले इमोजी से वीडियो पर अपनी प्रतिक्रिया जाहिर की है.


बता दें कि बादशाह (Badshah) के इस गाने ने रिलीज होने के एक दिन में ही विश्व रिकॉर्ड बना लिया, साथ ही कई इंटरनेशनल बैंड और सेलिब्रिटीज को भी पीछे छोड़ दिया. बादशाह के गाने पागल है को यू-ट्यूब पर अब तक करीब 8 करोड़, 75 लाख बार देखा जा चुका है. इस गाने के लीरिक्स और म्यूजिक ऐसे हैं कि यह किसी को भी नाचने पर मजबूर कर सकते हैं. हालांकि पागल के लीरिक्स को लेकर इसका थोड़ा मजाक और विरोध भी किया गया था, लेकिन यह गाना बादशाह के करियर में सुपरहिट गानों में से एक है.